BJC ร่วงเกือบ 4% โบรกฯชี้ราคาอ่อนตัวหลังเตรียมกู้เงินเพื่อทำเทนเดอร์ฯ BIGC
BJC ร่วงเกือบ 4% ณ เวลา 15.11 น.ราคาอยู่ที่ 32.00 บาท ปรับตัวลง 1.25 บาท หรือ 3.76% มูลค่าซื้อขายที่ 40.95 ล้านบาท บล.ดีบีเอส วิคเคอร์ส ประเมินว่า BJC จะมีการกู้ระยะสั้นเพื่อซื้อหุ้น BIGC แล้วค่อยเพิ่มทุนในอนาคต คาดราคาหุ้นอ่อนตัวลงก่อนในระยะสั้น เพราะหนี้สินที่เพิ่มขึ้นและจะมี Dilution Effect จากการเพิ่มทุนในอนาคต 
15 ก.พ. 2559

ผู้สื่อข่าวรายงานว่า ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ณ เวลา 15.11 น.ราคาอยู่ที่ 32.00 บาท ปรับตัวลง 1.25 บาท หรือ 3.76% มูลค่าซื้อขายที่ 40.95 ล้านบาท
โดย บล.ดีบีเอส วิคเคอร์ส ระบุในบทวิเคราะห์(15 ก.พ.) กลุ่ม TCC ให้ BJC เป็นผู้เข้าซื้อ BIGC จากกลุ่มคาสิโนและทำเทนเดอร์ฯหุ้นที่เหลืออีก 41.44% ซึ่งในช่วงแรกจะเป็นการกู้ระยะสั้นเข้ามา 2.2 แสนล้านบาทก่อน แล้วค่อยเพิ่มทุนในอนาคต
ทั้งนี้ คาดราคาหุ้น BJC อ่อนตัวลงก่อนในระยะสั้น เพราะหนี้สินที่เพิ่มขึ้นและจะมี Dilution Effect จากการเพิ่มทุนในอนาคต ขณะที่ Synergies ทางธุรกิจต้องใช้เวลา ซึ่งในกรณีศึกษาต่างๆ พบว่าจะเห็น Synergies จากการควบรวมกิจการอย่างชัดเจน (รายได้เพิ่มขึ้นมากกว่าผลกระทบจากดอกเบี้ยที่สูงขึ้นและ Dilution จากการเพิ่มทุน) ต้องใช้เวลาอย่างน้อย 1.5 ปีขึ้นไป